### Beslutning

Ken Frederiksen med bemærkning, at byrådet i sit møde den 1. september 2021 har vedtaget Magistratens foranstående indstilling af 30. august 2021.

### Resumé

Borgmesterens Afdeling har modtaget beretningerne om resultatet af revisionen af regnskabet for regnskabsåret 2020.

Beretningerne indeholder kun en enkelt revisionsbemærkning, som Byrådet skal besvare overfor Tilsynsrådet, og som er fælles for alle kommuner.

I revisionens beskrivelse af det udførte revisionsarbejde og afrapporteringen af de udførte revisionsanalyser er der forslag og kommentarer, som har karakter af anbe­faling om ændringer af den fremtidige praksis på enkelte områder.

Revisionsberetningerne har været forelagt magistratsafdelingerne til udtalelse. Magistratsafdelingerne har ikke haft væsentlige bemærkninger til revisionsberetningerne.

Borgmesterens Afdeling forventer på den baggrund, at de kommenterede forhold enten er afklarede, eller at der arbejdes på en afklaring heraf snarest muligt.

På den baggrund indstilles, at regnskabet for 2020 godkendes endeligt.

På anmodning fra [adresse] revision foreslås en enkelt tilføjelse til [adresse] revisionsregulativ.

### Indstilling

På baggrund af revisionens beretninger nr. 10 og 11 vedrørende den afsluttende revision af regnskabet for 2020 indstiller Borgmesterens Afdeling:

At 1) Regnskabet for 2020 godkendes endeligt.

### Sagens forløb

26-08-2021 Borgmesterens Afdeling påtegning

Indstillingen vurderes ikke at indeholde problematiske forhold hverken i økonomisk eller organisatorisk henseende.

Som udgangspunkt er indstillingen vedrørende revisionsberetning nr. 10 og 11 om revisionens gennemgang af regnskabet for 2020 lig de seneste års indstillinger om revisionsberetningerne.

Efter indstillingens færdiggørelse fremkom revisionen med et ønske/krav om en tilretning af Aarhus Kommunes revisionsregulativ, som er byrådsgodkendt.

Det vurderes hensigtsmæssigt, at denne ændring indarbejdes i den aktuelle indstilling.

Baggrunden for ønsket/kravet om tilretning af revisionsregulativer er et EU-direktiv om uafhængighed mellem revisor og revisor som rådgiver. Det indebærer, at der kræves en mere formel procedure for at revisionen kan levere ydelser, som mere opfattes som konsulent-/rådgivningsydelser end som revisionsydelser mod ekstrabetaling.

Da [adresse] løbende har behov for køb af supplerende ydelser hos revisionen vurderes det hensigtsmæssigt at tilrette revisionsregulativet på nuværende tidspunkt, så [adresse] fortsat kan rekvirere ekstraydelser på en smidig måde.

Alternativet hertil ville være, at rekvirering af ekstraydelser fremover skulle byrådsgodkendes eksplicit i hvert tilfældet.

 30-08-2021 Magistraten
Fremsendes til [adresse] med bemærkning, at Magistraten i mødet den 30. august 2021 anbefaler, at byrådet tiltræder Borgmesterens Afdelings indstilling af 19. august 2021.
 01-09-2021 [adresse]
Ken Frederiksen med bemærkning, at byrådet i sit møde den 1. september 2021 har vedtaget Magistratens foranstående indstilling af 30. august 2021.